ທ່ານ Kerry ກ່າວວ່າ ເວລານີ້ ເປັນເວລາສຳຄັນທີ່ສຸດ ເພື່ອເຮັດໃຫ້ ວິກິດການ ຍຸດຕິລົງ ໃນຢູເຄຣນ 
ການຢ້ຽມຢາມມົສກູ ຂອງທ່ານ Kerry ມີຂຶ້ນໃນເວລາ ທີ່ສາຍພົວພັນ ລະຫວ່າງສະຫະລັດ ກັບຣັດເຊຍ ຢູ່ໃນລະດັບຕໍ່າ ສຸດ ຫຼັງຈາກສົງຄາມເຢັນ.
ທ່ານ John Kerry ລັດຖະມົນຕີການຕ່າງປະເທດສະຫະລັດ ກ່າວວ່າບັດນີ້ ສຳລັບຣັດເຊຍ ແລະພວກຫົວແບ່ງແຍກນິຍົມຣັດເຊຍ ເຮັດໃຫ້ຂໍ້ຕົກລົງສັນ ຕິພາບບັນລຸຜົນເພື່ອຍຸດຕິຄວາມຮຸນແຮງລົງໃນພາກຕາເວັນ ອອກຂອງຢູເຄຣນນັ້ນ ທ່ານ Kerry ກ່າວຖ້ອຍຖະແຫຼງດັ່ງກ່າວ ທີ່ເມືອງ Antalya ປະ ເທດເທີກີ ບ່ອນທີ່ທ່ານໄດ້ພົບປະກັບບັນດາລັດຖະມົນຕີການ ຕ່າງປະເທດຂອງກຸ່ມເນໂຕ ໃນວັນພຸດມື້ນີ້ ຖ້ອຍຖະແຫຼງຂອງທ່ານ Kerry ມີຂຶ້ນຫຼັງຈາກການພົບປະໃນວັນ ອັງຄານວານນີ້ ກັບປະທານາທິບໍດີ Vladimir Putin ແລະລັດຖະມົນຕີການຕ່າງປະເທດ Sergei Lavrov ແຫ່ງຣັດເຊຍທີ່ເມືອງຕາກອາກາດ Sochi ຂອງຣັດເຊຍ ທ່ານ Kerry ກ່າວໃນເວລາຢ້ຽມຢາມຣັດເຊຍນັ້ນວ່າບໍ່ມີຫຍັງໃຊ້ແທນໄດ້ໃນການໂອ້ລົມສົນທະນາກັນ ໂດຍກົງກັບພວກທີ່ເປັນຜູ້ຕັດສິນໃຈທີ່ສຳຄັນໆກ່ຽວກັບເລື້ອງຕ່າງໆທີ່ຫຍຸ້ງຍາກສັບສົນ ຂອງໂລກ ເຊັ່ນເລື້ອງວິກິດການໃນຢູເຄຣນ ແລະຊີເຣຍດັ່ງນີ້ເປັນຕົ້ນ ການເດີນທາງຢ້ຽມຢາມຂອງທ່ານ Kerry ມີຂຶ້ນໃນເວລາທີ່ສາຍພົວພັນລະຫວ່າງວໍຊິງຕັນ ແລະມົສກູ ໄດ້ຊຸດໂຊມລົງສູ່ລະດັບຕໍ່າ ສຸດຫຼັງຈາກສົງຄາມເຢັນ ທ່າມກາງຄວາມບໍ່ລົງລອຍ ກັນກ່ຽວກັບຢູເຄຣນ ແລະຊີເຣຍ ແລະການເດີນທາງຢ້ຽມຢາມຄັ້ງນີ້ປາກົດວ່າມີວັດຖຸປະ ສົງເພື່ອຮັກສາໄວ້ ໃນການຕິດຕໍ່ພົວພັນກັນ ໃຫ້ຫລາຍເທົ່າທີ່ຈະຫຼາຍໄດ້ ໃນວັນອັງຄານວານນີ້ເຊັ່ນກັນ ມີລາຍງານສະບັບນຶ່ງເປີດເຜີຍອອກມາອີງຕາມຂ່າວຂໍ້ມູນ ທີ່ຮວບຮວມໂດຍທ່ານ Boris Nemtsov ອະດີດຜູ້ນຳຝ່າຍຄ້ານຣັດເຊຍທີ່ໄດ້ຖືກລອບ ຄາດຕະກຳໄປນັ້ນ ໂດຍເວົ້າວ່າ ຢ່າງໜ້ອຍມີທະຫານຣັດເຊຍ 220 ຄົນ ໄດ້ເສຍຊີວິດ ໃນການສູ້ລົບຢູ່ໃນພາກຕາເວັນອອກສຽງໃຕ້ຂອງຢູເຄຣນ ໃນຮອບປີຜ່ານມາ ມົສກູໄດ້ປະຕິເສດຊ້ຳແລ້ວຊ້ຳອີກຕໍ່ການກ່າວອ້າງທີ່ວ່າຕົນໄດ້ເຂົ້າຮ່ວມໃນວິກິດການດັ່ງ ກ່າວ ປະຊາຊົນຈຳນວນຫຼາຍກວ່າ 6100 ຄົນໄດ້ເສຍຊີວິດໄປ ຕັ້ງແຕ່ເດືອນເມສາປີ 2014 ເປັນຕົ້ນມາ ໃນວິກິດການຢູເຄຣນ